CELEX: 62008TA0069
Language: fi
Date: 2010-12-09 00:00:00
Title: Asia T-69/08: Unionin yleisen tuomioistuimen tuomio 9.12.2010 — Puola v. komissio (Jäsenvaltioiden lainsäädännön lähentäminen — Direktiivi 2001/18/EY — Yhdenmukaistamistoimenpiteestä poikkeavat kansalliset säännökset — Komission hylkäävä päätös — Tiedoksiantoa ei ole suoritettu EY 95 artiklan 6 kohdan ensimmäisessä alakohdassa asetetussa kuuden kuukauden määräajassa)

29.1.2011   
            
            
               FI
            
            
               Euroopan unionin virallinen lehti
            
            
               C 30/34
            
         Unionin yleisen tuomioistuimen tuomio 9.12.2010 — Puola v. komissio
   (Asia T-69/08) (1)
   
   (Jäsenvaltioiden lainsäädännön lähentäminen - Direktiivi 2001/18/EY - Yhdenmukaistamistoimenpiteestä poikkeavat kansalliset säännökset - Komission hylkäävä päätös - Tiedoksiantoa ei ole suoritettu EY 95 artiklan 6 kohdan ensimmäisessä alakohdassa asetetussa kuuden kuukauden määräajassa)
   2011/C 30/60
   Oikeudenkäyntikieli: puola
   
      Asianosaiset
   
   
      Kantaja: Puolan tasavalta (asiamiehet: aluksi M. Dowgielewicz, sittemmin M. Dowgielewicz, B. Majczyna ja M. Jarosz ja lopuksi M. Szpunar)
   
      Vastaaja: Euroopan komissio (asiamiehet: M. Patakia, C. Zadra ja K. Herrmann)
   
      Väliintulijat, jotka tukevat kantajan vaatimuksia: Tšekin tasavalta (asiamies M. Smolek), Helleenien tasavalta (asiamiehet A. Samoni-Rantou ja M. Tassopoulou) ja Itävallan tasavalta (asiamies aluksi E. Riedl, sittemmin M. Riedl ja C. Pesendorfer ja lopuksi M. Riedl, C. Pesendorfer, G. Hesse ja M. Fruhmann)
   
      Oikeudenkäynnin kohde
   
   Vaatimus sen 12.10.2007 tehdyn komission päätöksen 2008/62/EY (EUVL 2008, L 16, s. 17) kumoamiseksi, joka koskee Puolan tasavallan EY 95 artiklan 5 kohdan nojalla tiedoksi antamia muuntogeenisiä organismeja koskevan kansallisen lakiesityksen 111 ja 172 pykälää siltä osin kuin niissä poiketaan geneettisesti muunnettujen organismien tarkoituksellista levittämistä ympäristöön koskevasta Euroopan parlamentin ja neuvoston direktiivistä 2001/18/EY
   
      Tuomiolauselma
   
   
               1)
            
            
               Puolan tasavallan EY 95 artiklan 5 kohdan nojalla tiedoksi antamista muuntogeenisiä organismeja koskevan kansallisen lakiesityksen 111 ja 172 pykälästä siltä osin kuin niissä poiketaan geneettisesti muunnettujen organismien tarkoituksellista levittämistä ympäristöön koskevasta Euroopan parlamentin ja neuvoston direktiivistä 2001/18/EY 12.10.2007 tehty komission päätös 2008/62/EY kumotaan.
            
         
               2)
            
            
               Euroopan komissio vastaa omista oikeudenkäyntikuluistaan, ja se velvoitetaan korvaamaan Puolan tasavallan oikeudenkäyntikulut.
            
         
               3)
            
            
               Tšekin tasavalta, Helleenien tasavalta ja Itävallan tasavalta vastaavat omista oikeudenkäyntikuluistaan.
            
         
      (1)  EUVL C 92, 12.4.2008.